ত্রিদিব রায়
রাজা ত্রিদিব রায় () (১৪ মে ১৯৩৩ – ১৭ সেপ্টেম্বর ২০১২) ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। ১৯৫৩ সালের ২ মে থেকে ১৯৭১ সাল পর্যন্ত তিনি রাজা ছিলেন। পাকিস্তানে তিনি একজন লেখক, কূটনৈতিক, বৌদ্ধ ধর্মীয় নেতা ও রাজনীতিবিদ হিসেবে পরিচিত। ১৯৮১ থেকে ১৯৯৪ সাল পর্যন্ত তিনি আর্জেন্টিনায় পাকিস্তানের রাষ্ট্রদূত হিসেবে দায়িত্বপালন করেছেন। পাকিস্তান সরকার তাকে আজীবন মন্ত্রী হিসেবে ঘোষণা করে। ত্রিদিব রায় ২০১২ সালের ১৭ সেপ্টেম্বর মারা যান।
কর্ডোবা খিলাফত
কর্ডোবা খিলাফত (; trans. "Khilāfat Qurṭuba") ছিল ৯২৯ থেকে ১০৩১ সাল পর্যন্ত ইবেরিয়ান উপদ্বীপ ও উত্তর আফ্রিকার কিছু অংশে শাসনকারী কর্ডোবা ভিত্তিক উমাইয়া রাজবংশ। পূর্বে এই অঞ্চলে উমাইয়া বংশীয় কর্ডোবা আমিরাত (৭৫৬-৯২৯) বহাল ছিল। এই যুগটি বাণিজ্য ও সংস্কৃতির ক্ষেত্রে অগ্রগতি সাধিত হয়। এসময় বিখ্যাত কর্ডোবা মসজিদ নির্মিত হয়েছিল। ৯২৯ সালের জানুয়ারি তৃতীয় আবদুর রহমান নিজেকে কর্ডোবার খলিফা ঘোষণা করেন। ইতিপূর্বে তার মূল উপাধি ছিল কর্ডোবার আমির। তৃতীয় আবদুর রহমান উমাইয়া রাজপরিবারের একজন সদস্য ছিলেন। ৭৫৬ সাল থেকে তারা কর্ডোবার আমির হিসেবে দায়িত্ব পালন করেন।